**შეზღუდული პასუხისმგებლობის საზოგადოება - ,,თეთრიწყარო ტრანსი“ - წესდება**

**მუხლი 1**

**ზოგადი დებულებები**

1.1.შ.პ.ს. ,,თეთრიწყარო ტრანსი“ არის კერძო სამართლის იურიდიული პირი, რომელიც შექმნილია საქართველოს ორგანული კანონის “ადგილობრივი თვითმმართველობის კოდექსი” საფუძველზე, საქართველოს კანონმდებლობის მოთხოვნათა შესაბამისად.

1.2. შ.პ.ს. ,,თეთრიწყარო ტრანსი“-ს დამფუძნებელია თეთრიწყაროს მუნიციპალიტეტი, (საიდენტიფიკაციო კოდი 230869254, რეგისტრაციის სერია რსთ#121/472963, რეგისტრირებული რუსთავის საგადასახადო ინსპექციის მიერ, 2006 წლის 29 ნოემბერი) რომლის წარმომადგენლობაზე უფლებამოსილი პირია მუნიციპალიტეტის გამგებელი ბესიკ წიკლაური. (დაბადებული 28.05.1974 წელი ქ. თბილისი საქართველოს მოქალაქის პირადობის მოწმობა N ბ 0374575 პირადი N01010015906 გაცემული თბილისი ვაკე-საბურთალოს შსს მესამე განყოფილების მიერ, მცხოვრები ქ. თბილისი ზემო ვეძისის დას. 50. არჩეული თეთრიწყაროს მუნიციპალიტეტის გამგებლად 2014 წლის 15 ივნისს.)

1.3. შ.პ.ს. ,,თეთრიწყარო ტრანსი“ ხელმძღვანელობს ,,საქართველოს საქართველოს კონსტიტუცია“ საქართველოს სამოქალაქო კოდექსი” საქართველოს ორგანული კანონით “ადგილობრივი თვითმმართველობის კოდექსი“ ამ წესდებით და მოქმედი კანონმდებლობის შესაბამისად.

1.4. შ.პ.ს. ,,თეთრიწყარო ტრანსი“ შექმნილია განუსაზღვრელი ვადით.M

1.5. შ.პ.ს-ს წილის 100 %-იანი მფლობელია თეთრიწყაროს მუნიციპალიტეტი.

1.6. შ.პ.ს.-ს პარტნიორის უფლებამოსილებას ანხორციელებს თეთრიწყაროს მუნიციპალიტეტი.

**მუხლი 2**

**სახელწოდება, იურიდიული მისამართი და სტატუსი**

2.1 შ.პ.ს. ,,თეთრიწყარო ტრანსი“-ს სრული სახელწოდებაა -შეზღუდული პასუხისმგებლობის საზოგადოება (შემოკლებით შ.პ.ს.) ,,თეთრიწყარო ტრანსი“.

2.2 სამსახურის იურიდიული მისამართი: საქართველო, თეთრიწყაროს მუნიციპალიტეტი, ქ. თეთრიწყარო, თამარ მეფის ქ. #34

2.3 შ.პ.ს. ,,თეთრიწყარო ტრანსს“ გააჩნია იურიდიული პირის ყველა ატრიბუტი, ბეჭედი, დამოუკიდებელი ბალანსი, საბანკო ანგარიშები და სხვა.

2.4. ,,თეთრიწყარო ტრანსი“-ს ელექტრონული მისამართია: ელ.ფოსტა mavgrozashvili@yahoo.com ტელეფონი: 599629195

**მუხლი 3**

**,,თეთრიწყარო ტრანსი“ -ს საქმიანობის მიზნები**

,,თეთრიწყარო ტრანსი“-ს მიზანია:

ა) მგზავრთა გადაყვანა;

ბ) მართვის ისეთი მექანიზმის დანერგვა, რომელიც ხელს შეუწყობს ამ წესდებით დასახული მიზნების მიღწევას;

**მუხლი 4**

**,,თეთრიწყარო ტრანსი“ -ს მართვა**

4.1,,თეთრიწყარო ტრანსი“-ს ხელმძღვანელობს დირექტორი, რომელსაც თანმადებობაზე ნიშნავს და ათავისუფლებს თეთრიწყაროს მუნიციპალიტეტის გამგებელი.

4.2 ,,თეთრიწყარო ტრანსი“-ს დირექტორი:

ა) თეთრიწყაროს მუნიციპალიტეტის გამგებელთან შეთანხმებით კანონმდებლობით დადგენილი წესით შეიმუშავებს სახელფასო ფონდს, ამტკიცებს ,,თეთრიწყარო ტრანსი“-ს საშტატო განრიგს, შინაგანაწესს და სტრუქტურას.

ბ) თეთრიწყაროს მუნიციპალიტეტის გამგებელთან შეთანხმებით თანამდებობაზე ნიშნავს და ანთავისუფლებს ,,თეთრიწყარო ტრანსი“-ს თანამშრომლებს.

გ) მუნიციპალიტეტის გამგებლის თანხმობით უფლებამოსილია შეიძინოს და გაასხვისოს ,,თეთრიწყარო ტრანსი“-ს ფუნქციონირებისათვის აუცილებელი ძირითადი ქონება;

დ) დებს ხელშეკრულებებს ფიზიკურ და იურიდიულ პირებთან;

ე) მუნიციპალიტეტის გამგებელს წარუდგენს ყოველწლიურ ანგარიშს გაწეული სამუშაოს შესახებ.

ზ)საჭიროების შემთხვევაში თეთრიწყაროს მუნიციპალიტეტის გამგებელთან შეთანხმებით აუქმებს და ხსნის ახალ ფილიალებს;

4.3 ,,თეთრიწყარო ტრანსი“-ს კონტროლი:

,,თეთრიწყარო ტრანსი“-ს კონტროლს ახორციელებს თეთრიწყაროს მუნიციპალიტეტის გამგებელი აუდიტორის მეშვეობით.

**მუხლი 5   
,,თეთრიწყარო ტრანსი“-ს ფინანსური სახსრები**

5.1 ,,თეთრიწყარო ტრანსი“-ს დაფინანსების წყაროებია:

ა) ადგილობრივი ბიუჯეტიდან გამოყოფილი მიზნობრივი სახსრები.

ბ) შემოწირულობები

გ) უცხოური ინვესტიციები და გრანტები.

დ) საქართველოსა და უცხოეთის მოქალაქეებისა და ორგანიზაციების ფულადი შემოწირულობები და გადმოცემული ქონება.

ე) საქართველოს კანონმდებლობით ნებადართული სხვა შემოსავალი.

5.2 ამ მუხლში ჩამოთვლილი ფინანსური სახსრები მთლიანად ხმარდება ცენტრის მიზნებისა და ამოცანების განხორციელებას და მათი რაიმე სხვა მიზნით გამოყენება აკრძალულია;

5.3 ,,თეთრიწყარო ტრანსი“ ვალდებულია კანონმდებლობით დადგენილი წესით აწარმოოს საფინანსო - ეკონომიკური საქმიანობის აღრიცხვა-ანგარიშგება და შეადგინოს ბალანსი.

**მუხლი 6**

**ლიკვიდაცია/რეორგანიზაცია**

6.1. შეზღუდული პასუხისმგებლობის საზოგადოების რეორგანიზაცია ხორციელდება საქართველოს კანონმდებლობით დადგენილი წესით, თეთრიწყაროს მუნიციპალიტეტის გამგებლის გადაწყვეტილებით, მუნიციპალიტეტის საკრებულოს თანხმობით.

6.2. შეზღუდული პასუხისმგებლობის საზოგადოების ლიკვიდაცია ხორციელდება მიზნის მიღწევის შედეგად, სისხლის სამართლის საქმეზე კანონიერ ძალაში შესული სასამართლოს გამამტყუნებელი განაჩენის საფუძველზე, გაკოტრებისას ან საქართველოს სამოქალაქო კოდექსის 38 მუხლის შესაბამისად.

6.3. ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ფულში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

6.4. დამფუძნებელთა/წევრთა გადაწყვეტილება საზოგადოების ლიკვიდაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის პროცესი დაწყებულად ითვლება მისი რეგისტრაციის მომენტიდან.

6.5. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავენ შეზღუდული პასუხისმგებლობის საზოგადოების დამფუძნებლები/წევრები. შეზღუდული პასუხისმგებლობის საზოგადოების ლიკვიდაციისას ქონების გასხვისება შესაძლებელია, თუ:

ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

გ) ქონება გადაეცემა მუნიციპალიტეტის მიერ დაფუძნებულ სხვა შეზღუდული პასუხისმგებლობის საზოგადოებას.

6.6. აკრძალულია ლიკვიდაციის შედეგად დარჩენილი ქონების განაწილება შეზღუდული პასუხისმგებლობის საზოგადოების დამფუძნებლებს, წევრებს, ხელმძღვანელობისა და წარმომადგენლობითი უფლებამოსილების მქონე პირებს შორის.

6.7. თუ შეზღუდული პასუხისმგებლობის საზოგადოების დამფუძნებლებმა/წევრებმა არ განსაზღვრეს ლიკვიდაციის შედეგად დარჩენილი ქონების მიღებაზე უფლებამოსილი პირი, სასამართლო შეზღუდული პასუხისმგებლობის საზოგადოების ლიკვიდაციის შედეგად დარჩენილ ქონებას გადასცემს შესაბამისად ერთ ან რამდენიმე შეზღუდული პასუხისმგებლობის საზოგადოებას, რომლებსაც აქვთ იგივე ან მსგავსი მიზნები, როგორიც ლიკვიდირებულ შეზღუდული პასუხისმგებლობის საზოგადოებას. თუ ასეთი ორგანიზაციები არ არსებობს ან შეუძლებელია ასეთი ორგანიზაციების გამოვლენა, მაშინ შეიძლება მიღებულ იქნეს გადაწყვეტილება ამ ქონების სახელმწიფოსათვის გადაცემის შესახებ. სასამართლომ ქონება შეიძლება გაანაწილოს ლიკვიდაციის პროცესის დაწყების რეგისტრაციიდან 6 თვის შემდეგ.

6.8. ლიკვიდაციას ახორციელებს ხელმძღვანელობის უფლებამოსილების მქონე პირი (პირები) ან კანონით დადგენილი წესით დანიშნული ლიკვიდატორი. ლიკვიდატორი პასუხს აგებს, როგორც ხელმძღვანელობისა და წარმომადგენლობითი უფლებამოსილების მქონე პირი.

**მუხლი 7**

**დასკვნითი დებულებები**

7.1. წინამდებარე წესდება ძალაში შედის თეთრიწყაროს მუნიციპალიტეტის გამგებლის მიერ წესდების დამტკიცების შესახებ ბრძანების და ხელმოწერისთანავე.

7.2. თუ ამ წესდების (დამფუძნებელთა/წევრთა შეთანხმების) რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

7.3 ამ წესდებასა და საქართველოს მოქმედ კანონმდებლობას შორის არსებული შეუსაბამობის შემთხვევაში მოქმედებს კანონი.

7.4 წესდება შედგენილია ქართულ ენაზე 3 (სამ) იდენტურ ეგზემპლარად, რომელთაგან ერთი ინახება სამსახურის დამფუძნებელთან, მეორე დირექტორთან და მესამე საქართველოს იუსტიციის სამინისტროს საჯარო რეესტრის ეროვნულ სააგენტოში.

გამგებელი ბესიკ წიკლაური

შეზღუდული პასუხისმგებლობის საზოგადოება - ,,თეთრიწყარო ტრანსი“

წ ე ს დ ე ბ ა

ქ.თეთრიწყარო

2015 წელი